जेम्स वान
जेम्स वान (जन्म: २६ फरवरी १९७७) एक ऑस्ट्रेलियाई फ़िल्म निर्देशक, पटकथा लेखक और निर्माता हैं, जिन्हें विशेषकर हॉरर फ़िल्म सॉ (२००४) को निर्देशित करने, तथा फ़िल्म के लिए बिली द पपेट का चरित्र निर्मित करने के लिए जाना जाता है। इसके अतिरिक्त उन्होंने डेड साइलेंस (२००७), डेथ सेंटेंस (२००७), इंसिडियस (२०११), द कॉन्जरिंग (२०१३), इंसीडियस: चैप्टर २ (२०१३), फ्यूरियस ७ (२०१५), द कॉन्जरिंग २ (२०१६), और एक्वामैन (२०१८) समेत कई अन्य फ़िल्मों को भी निर्देशित किया है।